BTS พร้อมเพิ่มจำนวนเที่ยวรถ หลังมีการปิดการจราจรบางแห่ง
BTS พร้อมเพิ่มจำนวนเที่ยวรถ หลังมีการปิดการจราจรบางแห่ง
18 ส.ค. 2558

นายอาณัติ อาภาภิรม กรรมการบริษัท บีทีเอส กรุ๊ป โฮลดิ้งส์ จำกัด (มหาชน) หรือ BTS เปิดเผยว่า บริษัทพร้อมเพิ่มจำนวนเที่ยวรถไฟฟ้า BTS หากมีปริมาณผู้โดยสารที่ต้องการใช้รถไฟฟ้าหนาแน่นขึ้น เนื่องจากในวันนี้ (18 ส.ค.) จะมีการปิดการจราจรบางแห่ง หลังจากเกิดเหตุการณ์ระเบิดวานนี้ (17 ส.ค.)
สำหรับพื้นที่ที่จะมีการปิดการจราจรย่านราชประสงค์ ถนนพระราม 1 ตั้งแต่แยกเพลินจิต-แยกเฉลิมเผ่า ถึงเวลา 12.00 น. วันนี้ (18 ส.ค.)
ด้านเจ้าหน้าที่ของห้างสรรพสินค้าเซ็นทรัลเวิลด์ Central World ซึ่งอยู่ใกล้สถานที่เกิดเหตุระเบิดราชประสงค์ ระบุว่า ในวันนี้ห้างสรรพสินค้าเซ็นทรัลเวิลด์จะเปิดให้บริการตามปกติ